bg en bg ru uk bg bg uk ru bg bg bg ru bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Видински ученици се запознават със Свещеното Писание на урок в митрополията | milostiv.org
English | Присъединете се към нас
На 23 и 28 март ученици от Природо-математическа гимназия „Екзарх Антим Първи“ във Видин бяха на урок по български език и литература в сградата на Видинска митрополия. По програма деветокласниците трябва да се запознаят с Библията като свещена книга на християните, източник на идеи и вдъхновение за поколения български и чуждестранни автори.
Г-жа Лидия Димитрова, преподавател по български език и литература, е преценила, че най-подходящото място за провеждане на този урок е Видинска митрополия, а най-добрият лектор – Белоградчишкият епископ Поликарп. Младият духовник не само познава текстовете на Свещеното Писание, тяхната история и послания, но целият му живот и служение са посветени на изпълнение на Божиите повели. Той разказа на учениците за произхода на Библията, за Стария и Новия Завет и за необходимостта от следване на нравствените Божии закони, чрез които човекът ще постигне истинско познание за смисъла на живота си.
Идвайки в сградата на митрополията, общувайки с духовници, учениците научават не само за Свещеното Писание, но и за неговото реално приложение в живота на хората. Така Библията вече не е просто една непозната за младите хора книга, а започват да я виждат като източник на вдъхновение, като възможност за докосване до Бога, като място за среща между човека и Бога.
В резултат на сърдечната среща с епископ Поликарп младите хора откриват, че Църквата не е институция, останала в миналото, а динамична Богочовешка структура, загрижена за всеки човек. Благодарение на учителката по български език и литература учениците правят първите си крачки към опознаване на Библията и мирогледа, който тя оформя. В края на гостуването в митрополията учениците благодариха за вниманието и беседата и си пожелаха такива срещи да са по-чести.
На всички присъстващи епископ Поликарп подари книга и икона за спомен и благословение.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org